“Я вельмі рады разам з вамі ісці шляхам да еднасці: гэта адзіны надзейны шлях, таму што дарога падзелу вядзе да войнаў і разбурэнняў. І перад вамі я хацеў бы паўтарыць – асабліва перад Вамі, дарагі брат, і перад вамі – што Каталіцкі Касцёл ніколі не дапусціць нараджэння раскольніцкіх адносін. Мы ніколі не дазволім сабе гэта зрабіць: у мяне няма такога жадання. У Маскве – у Расіі – ёсць толькі адзін Патрыярхат: ваш. Іншага няма. І калі хтосьці з католікаў, няхай гэта будзе свецкі чалавек, святар або біскуп бярэ ў рукі сцяг уніятызму, які больш не функцыянуе, які скончыўся, для мяне гэта таксама боль. Трэба паважаць Цэрквы аб’яднаныя з Рымам, але ўніятызму як шляху адзінства сёння не можа быць. Для мяне суцяшэннем з’яўляецца сітуацыя, калі я бачу наступнае: працягнутая рука, братэрскія абдымкі, супольны роздум і пілігрымаванне”, - адзначыў Францішак.